আবার নূরলদীন একদিন কাল পূর্ণিমায় দিবে ডাক, ‘জাগো, বাহে, কোনঠে সবায়?
এই মাপের একজন লেখক উভয় বাংলা মিলিয়ে এই মুহূর্তে আছে বলে মনে হয় না – সৈয়দ শামসুল হক সম্পর্কে আলী যাকের
সৈয়দ শামসুল হকের কালজয়ী নাটক নূরলদীনের সারা জীবন। মঞ্চে এই নাটকটিকে অমর করে দিয়েছেন যে মানুষটি, তাঁর নাম আলী যাকের। তাঁর দক্ষ নির্দেশনা আর অভিনয়ে নূরলদীন চরিত্রটি দর্শকের মনে চিরস্থায়ী আসন করে নিয়েছে। "নূরলদীনের কথা যেন সারা দেশে পাহাড়ী ঢলের মত নেমে এসে সমস্ত ভাসায়, অভাগা মানুষ যেন জেগে উঠে আবার এ আশায় যে, আবার নূরলদীন একদিন আসিবে বাংলায়, আবার নূরলদীন একদিন কাল পূর্ণিমায় দিবে ডাক, ‘জাগো, বাহে, কোনঠে সবায়?" সৈয়দ শামসুল হকের মঞ্চ নাটক না দেখলে তার লেখনীর শক্তি অনুভব করা অসম্ভব। এমন লেখক কি আর কখনো আসবে এই অভাগা সময়ে? আলী যাকের মনে করেন, এমন লেখক তাঁর জীবদ্দশায় আর আসবে না। তাঁর একান্ত সাক্ষাৎকারটি গ্রহণ করেছেন আহসানুল হক।